चूहा दौड़ में शामिल नहीं होना चाहती : सोहा  
सोहा मसाला फिल्मों में अभिनय करने को इच्छुक हैं, लेकिन उनका कहना है कि वह चूहा दौड़ का हिस्सा नहीं बनना चाहती हैं।
अभिनेत्री सोहा अली खान बॉलीवुड की और मसाला फिल्मों में अभिनय करने को इच्छुक हैं, लेकिन उनका कहना है कि वह चूहा दौड़ का हिस्सा नहीं बनना चाहती हैं।  फिल्म तुम मिले के बाद लंबे समय तक सुनहरे पर्दे से गायब रही सोहा ने कहा कि वह लंबे अंतराल से खुश हैं और जिंदगी में उतावलापन नहीं चाहती। सोहा ने बताया, यह सभी चूहा दौड़ पर निर्भर करता है। दुर्भाग्यवश या सौभाग्यवश सभी कुछ रुपये के लिए होता है, लेकिन मैं रुपया कमाने, स्टार बनने या मशहूर होने को लेकर इच्छुक नहीं हूं। मैं काम करते रहना चाहती हूं।  फिल्म रंग दे बसंती में शानदार अभिनय करने वाली सोहा ने खोया खोया चांद और मुंबई मेरी जान जैसी फिल्मों में भी दमदार अभिनय किया है। उन्होंने कहा, मैं अभिनय से प्यार करती हूं और साथ ही और मसाला फिल्में करना चाहती हूं।